paragraph_text: Zabranjeni koncert drugi je album uživo Prljavog kazališta objavljen 1994. godine u izdanju zagrebačke izdavačke kuće InterService. Sam koncert, nazvan "zabranjenim", jer se trebao održati u Zagrebu, ali nije dopušten, održan je "na polutajnoj lokaciji" na radiju Velika Gorica, a snimljen je na audio vrpci (kazeti), i to u ograničenom broju primjeraka. Na albumu se ukupno nalazi 10 pjesama (po 5 na svakoj strani kazete). Pjesma "Uzalud vam trud svirači" je bonus pjesma i nije snimljena uživo.